|  |
| --- |
| ДЕТСКА ГРАДИНА „ДРУЖБА“ ГРАД ПЛЕВЕН  **Ж.К „ДРУЖБА“ 1, ТЕЛ. 064 870018, E-mail** [**odz18\_pl@abv.bg**](mailto:odz18_pl@abv.bg)  **УТВЪРЖДАВАМ:……………**  *Директор /Елка Дунчева/* |
| С Т Р А Т Е Г И Я |
| за развитие на Детска градина „Дружба“ град Плевен |
|  |
| **2016 - 2020** |
| **15.9.2016 г.** |

|  |
| --- |
| Стратегията е приета на Педагогически съвет № 1/15.09.2016 г. |

Стратегията за развитие на Детска градина „Дружба“ град Плевен се основава на принципите и насоките на Закона за предучилищното и училищно образование, Държавните образователни стандарти, националните стратегии за развитие на образованието в България .

1. **ВЪВЕДЕНИЕ**

Стратегията за развитие на Детска градина „Дружба“ е комплекс от педагогически идеи, управленски и административни действия, което гарантира утвърждаването на детското заведение като модерна, достъпна и качествена обществена институция. Създадени са условия за придобиване на съвкупност от компетентности – знания, умения и отношения, необходими за успешното преминаване на детето към училищното образование. Съхранени са добри традиции очертали бъдещи посоки, действия и резултати, които са подчинени на една от основните цели на предучилищното и училищното образование, а именно: *Постигане на интелектуално, емоционално, социално, духовно-нравствено и физическо развитие и подкрепа на всяко дете в съответствие с възрастта, потребностите, способностите и интересите му.*

В стратегията са очертани основни параметри, които са взаимосвързани помежду си: *мисия, визия, ценности, глобални цели, принципи, дейности и очаквани резултати, очертаващи нейната структура и съдържание.*

Детска градина „Дружба“ осъществява предучилищно образование като е осигурила среда за учене чрез игра, съобразена с възрастовите особености на децата, гарантира цялостното развитие на детето, както и възможности за опазване на физическото и психическото му здраве. Децата постъпват за предучилищно образование не по-рано от учебната година, която започва в годината на навършване на три годишна възраст. Осигурено е и задължително предучилищно образование от учебната година, която е с начало в годината на навършване на пет годишна възраст на детето и осигурява възпитание, социализиране, обучение и отглеждане на децата до постъпването им в първи клас. Броят на групите и броя на децата в група се определя от директора на детската градина след съгласуване с педагогическия съвет в съответствие с държавния образователен стандарт за финансирането на институциите и с държавния образователен стандарт за физическата среда и информационното и библиотечно осигуряване на детските градини. В детската градина предучилищното образование е организирано във възрастови групи както следва:

* Първа възрастова група – 3-4 годишни
* Втора възрастова група – 4-5 годишни
* Трета подготвителна възрастова група – 5- 6 годишни
* Четвърта подготвителна възрастова група – 6-7 годишни

Във връзка с разпоредбите на чл. 63 и чл. 64 от ЗПУО предучилищното образование е организирано в учебна година, която започва от 15 септември и е с продължителност 12 месеца. Учебната година включва учебно и неучебно време, както - учебни седмици и учебни дни. Процесът на образование в Детска градина „Дружба“ е подчинен на прилагането на Програмна система, която е част от стратегията, съответстваща на изискванията на държавно образователния стандарт за предучилищното образование.

1. **МИСИЯ**

Полага основите за учене през целия живот чрез осигуряване на физическото, езиковото, духовно-нравственото, социалното, емоционалното и творческото развитие на децата, вземайки предвид значението на играта в процеса на педагогическото взаимодействие и осигурявайки равен шанс на всяко дете при постъпването му в училище.

1. **ВИЗИЯ**

Да превърнем Детска градина „Дружба“ в модерна институция за предучилищно образование, съхранила българските образователни традиции и предоставяща съвременни условия за развитие на личността, привлекателна за децата, удовлетворяваща за родителите.

1. **ОРГАНИЗАЦИОННО-ПЕДАГОГИЧЕСКИ АНАЛИЗ**
2. **Вид и профил на детската градина**

Детска градина „Дружба“ е със статут на общинска детска градина от 1983 г. През изминалите години заведението се е утвърдило с добър обществен авторитет. Той е създаден благодарение на високия професионализъм и всеотдайност на педагогическите специалисти и служители работещи в него.

Сградата е просторна – характеризира се с функционалност. Разполага с помещения за шест групи – пет групи детска градина и една яслена. Всяка група включва в разпределението си занималня, спалня, сервизни помещения, фоайе с гардероби за децата. Детската градина има собствен кухненски блок, офис-млечна кухня, перално помещение, работилница и складове. Административната част включва музикален и физкултурен салон, кабинет на директора, кабинет на счетоводителя, кабинет на касиер-домакина, здравен и методичен кабинет. Фоайетата позволяват прилагане на нестандартни решения и възможности в организацията на интериора на детското заведение. Дворът е просторен, озеленен с разнообразни дървесни видове и храсти, които създават подходящи условия за игри на децата сред красива природна среда. През 2015 година детската градина спечели проект на МОСВ и ПУДООС и бе изграден „Зелен център за екологично възпитание и еко култура“. Реализирахме дейности като: изграждане на алпинеум, „Зелена занималня“ с маса и черна дъска за децата, както и нови уреди в двора. Инфраструктурата на района около детската градина е в много лошо състояние, в близост няма междублокови градинки и детски площадки за игра. Поради тази причина в двора на детската градина идват ученици и младежи, които рушат уредите за игра и замърсяват тревните площи и площадки. Предстои реализиране на мащабен европейски проект **„Подобряване на условията за предоставяне на модерни** **образователни услуги в областта на образованието“**, включващ поправка на покрива, подмяна на дограма, саниране, подмяна на ВИК и ел. инсталация, подови настилки, както и цялостно облагородяване и осъвременяване на детските площадки в двора на детската градина.

1. **Социално-икономическа и културна среда на детската градина.**

Детското заведение е разположено в кв. „Дружба“ Първи микрорайон. В близост няма големи промишлени предприятия. Сградата е заобиколена от жилищни блокове и е отдалечена достатъчно от главни пътища и булеварди. В непосредствена близост е и ОУ „Климент Охридски“, което ни позволява да осъществяваме приемственост между двете институции. От една учебна година детската градина работи с пълен капацитет деца, поради закриване на ОДЗ №19 „Яница“ и голяма част от децата са пренасочени при нас.

1. **Кадрово осигуряване на детската градина**

В детската градина има утвърдено щатно разписание, което включва 25 работни места.

Педагогически специалисти

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **№** | **Длъжност** | **Брой** | **ОКС** | | | **ПКС** | | | | |
| **Магистър** | **Бакалавър** | **Профес.**  **бакалавър** | **І** | **ІІ** | **ІІІ** | **ІV** | **V** |
| 1. | Директор | 1 | *1* |  |  |  |  |  |  |  |
| 2. | Учител | 11 | *9* | *2* |  |  |  | *1* | *3* | *1* |
|  |  |  |  |  |  |  |  |  |  |  |

Непедагогически персонал:

|  |  |  |  |  |  |
| --- | --- | --- | --- | --- | --- |
| *№* | *Длъжност* | *Брой* | *Образование/допълнителна квалификация* | | |
|  |  |  |
| 1. | Касиер-домакин | 1 | *Висше* |  |  |
| 2. | Гл.Счетоводител | 1 | *Висше* |  |  |
| 3. | Готвач | 1 | *Средно спец.* |  |  |
| 4. | Пом. готвач | 1 | *Средно спец.* |  |  |
| 5. | Помощник –  възпитател | 8 | *Средно* |  |  |
| 6. | Работник  поддръжка | 1 | *Средно спец.* |  |  |

В детската градина педагогическите специалисти са разпределени в учителски длъжности както следва:

* Учители
* Старши учители
* Главен учител

Доброто образование и добрата квалификация на учителите са добър „инвестиционен капитал“ за бъдещи добри педагогически резултати при реализиране на целите и задачите. Тенденцията е за постепенното подмладяване на екипа. Факт е, че младите хора трудно се мотивират към условията на труд и ниското заплащане в системата на предучилищното образование. В продължение на две учебни години детската градина участва по Национална програма „С грижа за всеки ученик“, което е малка част от мотивацията за допълнително възнаграждение.

1. **Анализ на финансирането на детската градина**

От 2011 година детското заведение работи по системата на делегираните бюджети. В годините на икономическа криза и големите затруднения, понесени в сферата на образованието като цяло, средствата са ограничени, но с добро планиране и рационално изразходване на наличния финансов ресурс наблюдаваме следните трайни тенденции:

* Подобрява се храненето на децата, като се стремим да осигуряваме пълноценна и здравословна храна, отговаряща на изискванията.
* Закупуват се лекарства и други медицински консумативи, необходими за опазване здравето на децата в детската градина.
* Системно се осигуряват канцеларски материали, почистващи препарати и уреди.
* С част от средствата по бюджета е извършен частичен ремонт на помещенията, дидактичните шкафове, закупени са компютърни конфигурации, мултимедиен проектор, прожекционен екран, столчета за групите, пердета, пътеки, килими в коридорите и пространствените фоайета, два климатика, бойлер за кухненския блок.
* Чрез спонсорството на родителите бяха закупени климатици, телевизори, учебни познавателни книжки и материали, изработени са костюми за танци и театрална дейност.
* До 5-то число на месеца се изплащат средства за работна заплата, СБКО в размер на 3% от планираните за фонд „Работна заплата“.
* Ежегодно се осигуряват средства за представително и работно облекло.
* Изплащат се суми за допълнително материално стимулиране, награди, както и диференцирано заплащане на учителите.
* Средствата за квалификацията на служителите се използват целенасочено.

1. **ГЛОБАЛНА ЦЕЛ**

Утвърждаване на детската градина като желано и значимо игрово-познавателно пространство за обучение, възпитание и социализация на децата в атмосфера на толерантност, равнопоставеност и сътрудничество.

1. **Стратегически цели**

* Интелектуално, емоционално, социално, духовно-нравствено и физическо развитие и подкрепа на всяко дете в съответствие с възрастта, потребностите, способностите и интересите му;
* Съхраняване и утвърждаване на българската национална идентичност;
* Придобиване на компетентности, необходими за успешна личностна и професионална реализация и активен граждански живот в съвременните общности;
* Прилагане на принципите за устойчиво развитие;
* Ранно откриване на заложбите и способностите на всяко дете и насърчаване на развитието и реализацията им;
* Формиране на устойчиви нагласи и мотивация за учене през целия живот;
* Придобиване на компетентности за разбиране и прилагане на принципите на демокрацията и правовата държава, на човешките права и свободи, на активното и отговорното гражданско участие;
* Формиране на толерантност и уважение към етническата, националната, културната, езиковата и религиозната идентичност на всеки гражданин;
* Формиране на толерантност и уважение към правата на децата, и хората с увреждания;
* Познаване на националните, европейските и световните културни ценности и традиции;
* Придобиване на компетентности за разбиране на глобални процеси, тенденции и техните взаимовръзки;
* Придобиване на компетентности за разбиране и прилагане на принципите, правилата, отговорностите и правата, които произтичат от членството в Европейския съюз.

1. **СТРАТЕГИЧЕСКИ ПРИОРИТЕТИ**

* Утвърждаване на демократичен стил на работа и издигане авторитета на детското заведение.
* Осигуряване равен шанс и достъп за всички деца до образование.
* Създаване на условия за придобиване на съвкупност от компетентности – знания, умения и отношения от персонала на детската градина .
* Откриване и развиване на общи и специални заложби у децата чрез подкрепа за личностно развитие.
* Приобщаване към българския фолклор и обредните му форми.
* Гражданско и екологично образование и възпитание.
* Работещо партньорство с родителската общност.
* Подготовка и реализиране на проекти.

1. **АКЦЕНТИ В ДЕЙНОСТТА НА ДЕТСКАТА ГРАДИНА**

* Изпълнение на Държавните образователни стандарти.
* Качество във възпитателно- образователния процес
* Обучение, базирано на компетентност.
* Укрепване здравето и физическото развитие на децата чрез дейности сред природата.
* Интегрирано обучение и възпитание на деца със СОП.
* Подпомагане децата в риск и с изявени дарби и талант.
* Акцентиране върху подготовката на децата за училище.
* Изграждане на иновационна образователна среда и съвременен мениджмънт на детското заведение.
* Формиране на еталони на поведение и превенцията на агресията у децата.
* Изграждане на екип от високоспециализирани специалисти на базата на целите и интересите.
* Активно участие на родителите в живота на детската градина чрез постоянен диалог, взаимно доверие и подкрепа.

1. **ПРИНЦИПИ НА ОСЪЩЕСТВЯВАНЕ НА СТРАТЕГИЯТА**

* **Ориентираност към личността -** Най-важната задача за нас, е успехът на отделната личност.
* **Равен достъп –** Всяко дете постъпило в детското заведение има право да получи качествено образование, което отговаря на нуждите и способностите му.
* **Сътрудничество** - Успешната образователна и възпитателна политика се основава на широко участие и сътрудничество с други институции.
* **Отговорност** - Всички членове на педагогическата колегия и помощно-обслужващия персонал, ангажирани в образователната и възпитателната дейност, носят отговорност за постигане на трайни ефекти с дългосрочно въздействие.
* **Гъвкавост** - Образователната и възпитателната дейност да е ориентирана към многообразните личностни потребности и да предоставя възможности за свободен избор на децата.
* **Единство и многообразие** - Обучението, подготовката и възпитанието на децата се осъществяват в рамките на единна културно-образователна среда, която създава гаранции за защита и развитие на отделните култури и традиции в рамките на образователната политика на детското заведение и общо културно-езиково пространство.
* **Новаторство** - Административното ръководство и педагогическият екип са отворени за възприемане на нови подходи и философии с цел постигане на по-добри резултати в работата им.
* **Отчетност** - Всички участници в образователната и възпитателната дейности отговарят и се отчитат за своите действия с цел осигуряване на ефикасност, ефективност и резултатност.

**VІ. ДЕЙНОСТИ ЗА ПОСТИГАНЕ НА ЦЕЛИТЕ**

**1. Административно-управленска дейност**

* Търсене на нови контакти с институти, фондации и организации за подпомагане дейността на детската градина.
* Поддържане на интернет страница.
* Участие в проекти и програми (общински, регионални, национални, международни).
* Популяризиране на постиженията на деца и учители.
* чрез сайта и фейсбук страницата на детската градина
* създаване на авторска програма
* създаване на информационни табла в детската градина
* Стимулиране и мотивиране изяви на деца и учители.
* Търсене на допълнителни средства за финансиране на дейностите.

**2. Образователно-възпитателна дейност**

* Използване на съвременни методи и подходи за развитие – интерактивни методи, мултимедийни пакети с компютърни игри и др.
* Използване на индивидуална и групова организация на работа.
* Усъвършенстване процесите на планиране, организиране и провеждане на съдържателен образователен процес.
* Въвеждане на нетрадиционни, интерактивни техники за „нестандартните“ деца.
* Интегрирането на деца със СОП изискващи поредица от мерки с оглед създаване на подкрепяща среда за тяхното отглеждане, както и възможност за обучение по индивидуални програми. Осигуряване на специалисти, които да работят с тях, както и да насочват педагозите в групите как да се грижат за тези деца.
* Организиране на повече допълнителни дейности – заплащани от родителите.

**3. Квалификационна дейност**

* Създаване на информационна банка – библиотечен, мултимедиен фонд, портфолиа по проблемни области.
* Осигуряване условия за участие в квалификационни форми на различни нива.
* Обмяна на опит – паралелно, допълващо, циклично – по проблемни области.
* Включване на учителите в курсове за придобиване на по-висока ПКС.
* Включване в обучителни програми за работа с мултимедия, чужд език и педагогически иновации.

**4. Социално-битова и финансова дейност**

* Обогатяване и поддържане на материално-техническата база:
* осигуряване на образователни компютърни програми за децата от всички групи;
* осъвременяване на интериора на всички занимални;
* основно преустройство на дворното пространство;
* обогатяване на игровата и дидактичната база.
* Контрол за правилно разпределение на финансовите средства.
* Осигуряване на медицински и здравен мониторинг на персонала.
* Организиране на различни „антистрес“ дейности – походи, спорт, културни дейности и др.

**5. Финансово осигуряване изпълнението на стратегията**

* Финансиране от държавния и общинския бюджет.
* Разработване на проекти с външно финансиране.
* Привличане на спонсори.
* Реализиране на благотворителни кампании.
* Собствен труд на служители на детската градина.
* Безвъзмезден труд за ремонти и дейности от родители и фирми.
* Откриване на летни школи по интереси – спорт, танци, изкуства.

**VІІ. ОЧАКВАНИ РЕЗУЛТАТИ**

1. Гъвкавост и вариативност в организацията на материалната среда.

2. Творческо развитие.

3. Решаване на проблемите.

4. Промяна в мотивите и нагласите на педагогическия екип.

5. Емоционален комфорт и успешна адаптация на децата. „Вграждане“ на детето чрез социализацията му в общността. Формиране на чувство за приобщеност към социалната среда.

6. Използване на нови педагогически технологии.

7. Мобилност на мениджърските и управленските функции на директора.

8. Разширяване на ползотворните контакти на детската градина с другите социални и обществени фактори.

9. Педагогизиране на родителската общност.

**ХІІ. ЗАКЛЮЧЕНИЕ**

За оптималното организиране живота на децата в детското заведение е много важно да се осигурят условия за качествено провеждане на възпитателно-образователния процес: добра битова среда и добър микроклимат в колектива. В центъра на всичко трябва да бъде детето с неговите индивидуални особености и възможности, с творческите му заложби и лични интереси. За динамичното овладяване на знанията и уменията и пълноценната бъдеща реализация в гражданското общество е необходима система от целенасочени педагогически взаимодействия, адекватни методи и подходящи стимули, които постоянно да се променят и адаптират към динамичните обществено-икономически характеристики на съвремието ни.

Ето защо тази *стратегия* е отворена система. Тя подлежи на промени, ревизиране и актуализиране, както в обществено-икономически и социален, така и в научен аспект.

Но тези промени няма да променят радикално основните идеи и началния замисъл, вложен в нея.